Diu è nìuru! (Dio è nero!) - di Alessio Patti (Poesia in lingua Poetica Siciliana)
Channel: Alessio Patti
Date: 16/08/2013

Diu è nìuru!

Diu è nìuru!
Nuddu culuri attruzza lu so alburi: assuppa
e stramina ogni sdisamuri e mutupèriu.
Aurusu è lu so corpu spirituali e lu so garbu
a lu nostru cori veni prestu risulenti.

Iddu è nìuru comu ogni nigazioni, sacrificiu,
baraunna avanti a lu mali e ad ogni superbia.

Diu è nìuru, vistu chi non accetta macchii e scriziaturi,
non ama lu russu focu, l'eternu cucenti,
e malidici l'angariusi riligioni assassini ca
nta lu focu di la gnuranza hannu cunsumatu
la vita di l'omu.

Nìura e funna è la tinirizza tra Diu e l'omu;
prufunnu e mistèriu è lu cori unni Iddu sta e cria.
Nuddu vi po trasiri pi palisàrilu: nsemi a l'omu
è sempri ni ntimità di fidi.

Nìuru è lu silenziu di Diu,
pirchì la scunfitta di la parola culurata è fatali.
Iddu è nìuru: non Lu cattura nuddu pariscenti sbrillìu.

Diu è nìuru!

(Alessio Patti -- Catania, 15 agosto 2013)

Dio è nero!

Dio è nero! 
Nessuna tinta lambisce il suo albore: assorbe 
e disperde ogni onta e improperio.
Venusto è il suo corpo spirituale e il suo garbo 
al nostro cuore vien presto ridente.

Egli è nero come ogni negazione, sacrificio, 
sommossa davanti al male e ad ogni superbia.

Dio è nero, poiché non accetta screzi e venature, 
non ama il rosso fuoco, la canicola eterna,
e maledice le reprobe religioni assassine che
nel fuoco della ignoranza hanno consumato 
la vita dell'uomo. 

Nero e fondo è il tepore tra Dio e l'uomo; 
profondo e mistero è il cuore ove abita e crea. 
Nessuno potrà accedervi per palesarlo: insieme all'uomo 
è sempre in intimità di fede. 

Nero è il silenzio di Dio, 
poiché la débâcle della parola colorata è inevitabile.
Egli è nero: non Lo cattura nessun appariscente bagliore.

Dio è nero!

(Alessio Patti -- Catania, 15 agosto 2013)